VENDIM

Nr. 579, datë 28.8.2019
PËR MIRATIMIN E MARRËVESHJES NDRYSHUESE, ME SHKËMBIM NOTASH, TË MARRËVESHJES SË HUAS, TË DATËS 16 JANAR 2014, NDËRMJET REPUBLIKËS SË SHQIPËRISË (HUAMARRËSI) DHE BANKËS NDËRKOMBËTARE PËR RINDËRTIM DHE ZHVILLIM (BANKA), PËR PROJEKTIN E INVESTIMEVE NË SEKTORIN E UJIT (HUAJA NR.8323-AL), NJOFTIMI I KORRIGJIMIT - RIALOKIMI I TË ARDHURAVE TË HUAS
Në mbështetje të nenit 100 të Kushtetutës dhe të neneve 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Infrastrukturës dhe Energjisë, Këshilli i Ministrave
VENDOSI:

Miratimin e marrëveshjes ndryshuese, me shkëmbim notash, të marrëveshjes së huas, të datës 16 janar 2014, ndërmjet Republikës së Shqipërisë (Huamarrësi) dhe Bankës Ndërkombëtare për Rindërtim dhe Zhvillim (Banka), “Për projektin e investimeve në sektorin e ujit (Huaja nr. 8323-Al), njoftimi i korrigjimit - rialokimi i të ardhurave të huas”, sipas teksteve që i bashkëlidhen këtij vendimi.
Ky vendim hyn në fuqi pas botimit në Fletoren Zyrtare.

E nderuar Znj. Ministre

Projekti i investimeve në sektorin e ujit
(Huaja nr. 8323-AL)

Njoftimi i korrigjimit - rialokimi i të ardhurave të Huasë

Ne i referohemi (a) Marrëveshjes së Huasë të datës 16 janar 2014, ndërmjet Republikës së Shqipërisë (Huamarrësi) dhe Bankës Ndërkombëtare për Rindërtim dhe Zhvillim (Banka), për Projektin e Investimeve në Sektorin e Ujit (Projekti); (b) njoftimit të fundit të dërguar nga Banka Botërore tek Huamarrësi, në datën 21 shkurt 2019, cakton datën e re të mbylljes dhe alokimin e të ardhurave të huasë; dhe (c) shkresës suaj të datës 26 shkurt 2019, me të cilën i kërkoni Bankës Botërore të korrigjojë dhe rishikojë shumat e alokuara për shpenzimet e pranueshme sipas Projektit.

Si rrjedhojë, me anë të kësaj shkrese, Banka Botërore kryen rialokimin e të ardhurave të Huasë së alokuar në tabelën në seksionin IV.A.2, të Skedulit 2, të Marrëveshjes së Huasë, siç përcaktohet në shtojcën e kësaj letre.

Me respekt

Linda Van Gelder

Drejtore Rajonale, Rajoni i Ballkanit Perëndimor

Evropës dhe Azisë Qendrore

Shtesa

Shtesë

Tërheqja e të ardhurave të Huasë
	Kategoria
	Shuma e alokuar e Huasë 
	% e shpenzimeve që do të financohen

	
	shprehur në EURO 

	(përfshirë taksat)

	(1) Punimet 
	53,416,000 
	100%

	(2) Mallra, Shërbimet e jo-konsulencës 
	3,406,000 
	100%

	(3)Shërbimet e konsulencës dhe trajnimi 
	5,217,750 
	100%



	(4) Shërbimet Operative 
	304,000 
	100%

	(5) Tarifat Fillestare 
	156,250 


	Shuma e pagueshme sipas seksionit 2.03 të kësaj Marrëveshjeje në përputhje me seksionin 2.07 (b) të Kushteve të Përgjithshme


	SHUMA TOTALE 
	
	62,500,000

Në vëmendje të: Z. Erion Luci, Zëvendësministër i Financave dhe Ekonomisë;
                          Z. Hantin Bonati, Zëvendësministër i Infrastrukturës dhe Energjisë;
                          Znj. Lindita Sotiri, Këshilltare, Ministria e Infrastrukturës dhe Energjisë;
                          Z. Florian Mustafaraj,Kordinator Projekti WIS , Drejtor i Njësisë së Zbatimit të Projekteve;
                          Znj Majlinda Dhuka, Zëvendës Sekretare e Përgjithshme dhe Drejtore e Përgjithshme e Departamentit për Zhvillim dhe Qeverisje të Mirë;
                          Z. Patrizio Pagano, Drejtor Ekzekutiv, Banka Botërore.

